ai4bharat/Pralekha huggingface dataset:
قبائیلی امور کی وزارت
جناب ارجن منڈا کل قبائلی بہبود کے لئے بہترین کار کردگی کے دو مراکز کا آغاز کریں گے
نئی لّی ، 26 اکتوبر / قبائلی امور کے مرکزی وزیر جناب ارجن منڈا قبائلی امور کی وزارت اور آرٹ آف لیونگ کے درمیان ایک اشتراک سے قبائلی بہبود کے لئے بہترین کار کردگی کے دو مراکز کا کل یہاں ویڈیو کانفرنس کے ذریعے آغاز کریں گے ۔ اس موقع پر آرٹ آف لیونگ کے گرو دیو شری شری روی شنکر بھی موجود ہوں گے ۔
پہلا قدم پانچ اضلاع میں پی آر آئی کو مستحکم کرنے کے لئے شروع کیا جائے گا ، جس میں جھار کھنڈ کی 30 گرام پنچایتوں اور 150 گاؤوں کا احاطہ کیا جائے گا تاکہ پی آر آئی کے منتخب نمائندوں کے درمیان مختلف قبائلی قوانین اور فلاحی اسکیموں کے ضوابط کے بارے میں بیداری پیدا کی جا سکے اور ان قبائلیوں کو ، اِن اسکیموں تک رسائی حاصل کرنے میں مدد کی جا سکے ۔ یہ ماڈل قبائلی نو جوانوں کو رضا کار بنانے کے طور پر تیار کیا گیا ہے ، جس میں ، اِن نو جوانوں کو پرسنلٹی ڈیولپمنٹ کی تربیت دی جائے گی اور ان میں سماجی ذمہ داری کا احساس اجاگر کیا جائے گا ۔ اس طرح قبائلی لیڈر تیار کئے جائیں گے ، جو اس بیداری میں اضافہ کرتے ہوئے اپنی برادری کے لئے کام کریں گے ۔
دوسرا اقدام مہا راشٹر کے اورنگ آباد ضلع میں 10000 قبائلی کسانوں کو گو – آدھارِت قدرتی کھیتی اور کھیتی کی تکنیک کی تربیت دی جائے گی ۔ کسانوں کو نامیاتی سرٹیفکیٹ حاصل کرنے میں مدد دی جائے گی اور انہیں آتم نربھر قبائلی کسان بنانے کے لئے اپنی اشیاء کی فروخت کے مواقع بھی دستیاب کرائے جائیں گے ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔
 
U. No. 6708
(
صحت اور خاندانی بہبود کی وزارت
بھارت میں کووڈ-19 سے بچاؤ کے لئے ٹیکہ کاری مہم کے تحت اب تک مجموعی طور پر103.53کروڑ سے زیادہ ٹیکے لگائے جاچکے ہیں
سردست صحت یابی کی شرح 98.19 فیصد ہے جو مارچ 2020 کے بعد سے سب سے زیادہ ہے
گزشتہ 24 گھنٹوں کے دوران 13,451 نئے معاملات درج کئے گئے
اب بھارت میں زیر علاج مریضوں کی تعداد  ہے جو کہ 242 دنوں میں کم ترین ہے
جانچ کے بعد متاثر پائے جانے و الے مریضوں کی ہفتہ وار شرح فیصد ہےجو کہ پچھلے 33 دنوں سے 2 فیصد سے کم ہے
آج صبح 7 بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 55,89,124 افراد کوکووڈ کے ٹیکے لگائے گئے۔ جس کے ساتھ ہی ہندوستان میں کووڈ-19 کی ٹیکہ کاری کی مہم نے 103.53 کروڑ  کے عظیم نشانے کو پار کرلیا ہے۔اس نشانےکو حاصل کرنے کیلئے 1,02,95,714 سیشنوں کا انعقاد کیا گیا۔
آج صبح 7 بجے تک موصول ہونےوالی عبوری رپورٹ کے مطابق مجموعی اعداد وشمار حسب ذیل ہیں:
|
|
حفظان صحت سے متعلق کارکنان
|
|
پہلی خوراک
|
|
1,03,78,437
|
|
دوسری خوراک
|
|
91,71,725
|
|
صف اول کے صحت کارکنان
|
|
پہلی خوراک
|
|
1,83,70,088
|
|
دوسری خوراک
|
|
1,57,92,606
|
|
18 سال سے 44 سال تک کی عمر کے افراد
|
|
پہلی خوراک
|
|
41,12,06,354
|
|
دوسری خوراک
|
|
13,12,65,535
|
|
45 سال سے 59 سال تک کی عمر کے افراد
|
|
پہلی خوراک
|
|
17,29,71,002
|
|
دوسری خوراک
|
|
9,28,01,459
|
|
60 سال سے زیادہ عمر کے افراد
|
|
پہلی خوراک
|
|
10,86,31,844
|
|
دوسری خوراک
|
|
6,47,36,527
|
|
میزان
|
|
1,03,53,25,577
گزشتہ24 گھنٹوں کے دوران 14,021 مریض شفایاب ہوئے ہیں،جس کے ساتھ ہی شفایاب ہونے والے افراد کی کل تعداد3,35,97,339 تک پہنچ گئی۔
اس کے نتیجے کے طور پر ہندوستان میں شفایاب ہونے والوں کی شرح اس وقت98.19فیصد ہے،جو مارچ 2020 کے بعد سے اب تک کی سب سے زیادہ شرح ہے۔
مرکز اور ریاستوں اور مرکز کے زیر انتظام علاقوں کی طرف سے پائیدار اورمتحدہ کوششوں کے نتیجے میں روزانہ 50 ہزار سے کم نئے معاملات درج ہونے کا رجحان قائم ہے۔پچھلے لگاتار 122دنوں سے اسی رجحان کی خبریں موصول ہوتی رہی ہے۔
گزشتہ 24 گھنٹوں کے دوران 13,451نئے معاملات درج کئے گئےہیں -
اس وقت زیر علاج مریضوں کی کل تعداد2لاکھ کے نشان سے نیچے آکر1,62,661ہوگئی ہے اور یہ گزشتہ242دن کے دوران مریضوں کی سب سے کم تعداد ہے۔سردست مریضوں کی تعداد ملک میں مثبت معاملات کی مجموعی تعداد کا0.48 فیصد ہے، جو کہ مارچ 2020 سے اب تک کی سب سے کم ہے۔
ملک بھر میں طبی نمونوں کی جانچ کی تعداد میں برابر اضافہ کیاجارہا ہے۔گزشتہ24 گھنٹوں کے دوران 13,05,962 ٹیسٹ کئے گئے۔ہندوستان میں اب تک مجموعی طور پر60.32 کروڑ سے زیادہ  ٹیسٹ کئے جاچکے ہیں۔
پورے ملک میں ٹیسٹوں کی تعداد میں اضافہ کیاگیا ہے۔اسی کے ساتھ ہفتہ وار مثبت معاملات کی شرح 1.22 فیصد رہی۔جو کہ اس وقت گزشتہ 33دنوں سے لگاتار 2 فیصد سے بھی کم پر قائم ہے۔یومیہ مثبت معاملات کی شرح اس وقت 1.03 فیصد ہے۔ یومیہ مثبت معاملات کی شرح لگاتار 23 دنوں سے 2 فیصد سے نیچے رہی ہے اور لگاتار 58 دنوں سے 3 فیصد سے کم رہی ہے۔
امور داخلہ کی وزارت
امور داخلہ و امداد باہمی کے مرکزی وزیر جناب امت شاہ نے ہر گھر ترنگا مہم کے تحت آج نئی دہلی میں اپنی رہائش گاہ پر ترنگا لہرایا اور ترنگا کے ساتھ اپنی سیلفی شیئر کی
یوم آزادی سے پہلے ہندوستانی آسمان میں لہراتے لاکھوں ترنگے ہندوستان کو دوبارہ عظمت کا نشان بنانے کے لئے قوم کی اجتماعی خواہش کی علامت ہیں
وزیر اعظم جناب نریندر مودی کی طرف سے اپیل کردہ ہر گھر ترنگا مہم پورے ملک میں جاری ہے
میری ہندوستان کے لوگوں سے پرزور اپیل ہے کہ وہ اپنے گھروں پر قومی پرچم لہرائیں اور http://harghartiranga.com پر سیلفیاں اپ لوڈ کریں اور ساتھی شہریوں کو بھی ایسا کرنے کی ترغیب دیں
جناب امت شاہ نے کہا کہ ہندوستان کے اتحاد اور بھائی چارے کے جذبے کی قدر کرتے ہوئے انہوں نے آج دہلی میں اپنی رہائش گاہ پر ترنگا لہرایا ہے
امور داخلہ و امداد باہمی کے مرکزی وزیرجناب امت شاہ نے آج نئی دہلی میں اپنی رہائش گاہ پر ہر گھر ترنگا مہم کے تحت ترنگا لہرایا اور ترنگا کے ساتھ اپنی سیلفی شیئر کی۔ ٹویٹ کے ذریعے، جناب امت شاہ نے کہا کہ یوم آزادی سے پہلے ہندوستانی آسمان پر لاکھوں ترنگے لہرا رہے ہیں جو ہندوستان کو دوبارہ عظمت کا نمونہ بنانے کے لئے قوم کی اجتماعی خواہش کی علامت ہیں۔
مرکزی وزیر داخلہ نے کہا کہ وزیر اعظم جناب نریندر مودی کی طرف سے اپیل کردہ ہر گھر ترنگا مہم پورے ملک میں جاری ہے۔ انہوں نے ہندوستان کے تمام شہریوں سے اپیل کی کہ وہ اپنے گھروں پر قومی پرچم لہرائیں اور http://harghartiranga.com پر سیلفیاں اپ لوڈ کریں۔ انہوں نے تمام لوگوں سے یہ اپیل بھی کی کہ وہ اپنے ہم وطنوں کو بھی ایسا کرنے کی ترغیب دیں۔ جناب شاہ نے کہا کہ ہندوستان کے اتحاد اور بھائی چارے کے جذبے کی قدر کرتے ہوئے، انہوں نے آج دہلی میں اپنی رہائش گاہ پر ترنگا لہرایا ہے۔ وزیر داخلہ نے ’ہر گھر ترنگا‘مہم میں حصہ لینے کے لیے موصول ہونے والا تعریفی سرٹیفکیٹ بھی شیئر کیا۔
کوئلے کی وزارت
جناب پرہلاد جوشی نے کوئلہ کی وزارت اور کول انڈیا لمیٹڈ سے کوئلے کی پیداوار کو بڑھانے کے لیے سوچ سمجھ کر اقدامات کرنے کی اپیل کی
ناردرن کول فیلڈ لمیٹڈ کے 4 منصوبوں کا سنگ بنیاد رکھا گیا
ناردرن کول فیلڈ لمیٹڈ نے پیداواری ہدف کو عبور کر لیا
کوئلہ، کانوں اور پارلیمانی امور کے مرکزی وزیر جناب پرہلاد جوشی نے کہا کہ کوئلہ وزارت کے اصولوں میں کچھ نرمی کے لیے ماحولیات، جنگلات اور موسمیاتی تبدیلی کی وزارت سے رجوع کرنے کا امکان ہے تاکہ کوئلے کی مجموعی پیداوار میں مزید اضافہ کیا جاسکے۔ ناردرن کول فیلڈز لمیٹڈ  کے چار پروجیکٹوں کا سنگ بنیاد رکھنے کے لیے منعقد ایک ورچوئل تقریب سے خطاب کرتے ہوئے، وزیر جناب جوشی نے کول انڈیا لمیٹڈ اور اس کے ذیلی اداروں پر زور دیا کہ وہ کوئلے کی پیداوار میں مقررہ اہداف کو حاصل کرنے کے لیے پیداوار میں مزید اضافہ کریں۔ انہوں نے نشاندہی کی کہ بین الاقوامی قیمتوں میں زبردست اضافے سے کوئلے کی مقامی مانگ میں کافی اضافہ ہوا ہے۔
وزیر محترم نے اس بات پر زور دیا کہ پاور سیکٹر کو کوئلے کی مسلسل فراہمی انتہائی اہمیت کی حامل ہے۔ انہوں نے سی آئی ایل اور وزارت کوئلہ کے حکام پر زور دیا کہ وہ کوئلے کی پیداوار کو بڑھانے کے لیے درکار فوری اقدامات پر غور کریں۔ وزیر محترم نے کول انڈیا سے 35 فرسٹ مائل کنیکٹیویٹی پروجیکٹوں کو مقررہ وقت کے مطابق مکمل کرنے کو کہا۔ جناب جوشی نے کوئلے کی پیداوار کے ہدف کو عبور کرنے کے لیے ناردرن کول فیلڈ لمیٹڈ  کی تعریف کی۔
نگری کول ہینڈلنگ پلانٹ ، بینا-ککری کول ہینڈلنگ پلانٹ ، جینت سے سنگرولی تک 3.1 کلومیٹر کی پانچ لین کنکریٹ کی سڑک اور این سی ایل منصوبوں میں کوئلے کی نقل و حمل کے لیے 49.6 کلومیٹر سڑک کے منصوبوں کا سنگ بنیاد رکھا گیا ہے۔
اس موقع پر خطاب کرتے ہوئے کوئلہ، کانوں اور ریلوے کے وزیر مملکت جناب راؤ صاحب پاٹل دانوے نے کہا کہ این سی ایل 2025 تک ایک بلین ٹن کوئلے کے پیداواری اہداف کو حاصل کرنے میں اہم کردار ادا کر سکتا ہے۔ پیداوار کو بڑھانے کے ساتھ ساتھ ماحولیاتی خدشات کو بھی دور کرنے کی ضرورت ہے۔ وزیر محترم نے مزید کہا کہ عوام حامی اقدامات بھی اُتنے ہی اہم ہیں۔
تقریب سے خطاب کرتے ہوئے وزارت کوئلہ میں سکریٹری ڈاکٹر انیل کمار جین نے کہا کہ کوئلے کی مشینی نقل و حمل کو مزید رفتار دینے کے لیے سرمایہ کاری کو مقررہ وقت کے اندر صحیح طریقے سے استعمال کرنے کی ضرورت ہے۔ انہوں نے کہا کہ ہندوستانی ریلوے سے درخواست کی جائے گی کہ وہ ضرورت کے مطابق ریک کی دستیابی میں اضافہ کرے۔
سسٹین ایبل ڈیولپمنٹ سیل کے تحت ‘‘رڈیفائننگ گرین’’ کے عنوان سے ای بک کا اجراء اس تقریب کی ایک اور خاص بات تھی جس میں کول انڈیا لمیٹڈ کے سی ایم ڈی شری پرمود اگروال، وزارت کوئلہ، سی آئی ایل اور این سی ایل کے سینئر عہدیداروں نے شرکت کی۔
قبل ازیں، سی ایم ڈی، این سی ایل ،جناب بھولا سنگھ کے خطبہ استقبالیہ کے بعد ڈائریکٹر،  کی طرف سے فرسٹ مائل کنیکٹیویٹی  پروجیکٹوں اور این سی ایل میں سڑکوں کے ترقیاتی منصوبوں پر ایک پریزنٹیشن پیش کی گئی۔
وزارت دفاع
بھارتی بحریہ نے متحدہ عرب امارات کی بحریہ کے ساتھ باہمی بحری شراکت داری فوجی مشق میں حصہ لیا
ریئر ایڈمرل ونیت میک کارٹی، فلیگ آفیسر کمانڈنگ ویسٹرن فلیٹ کے زیر کمان دو بھارتی بحری جہاز، آئی این ایس وشاکھاپٹنم اور آئی این ایس تری کند ، متحدہ عرب امارات کی بحریہ کے ساتھ باہمی بحری شراکت داری فوجی مشق میں حصہ لینے کی غرض سے 08 اگست 2023 کو دوبئی میں واقع پورٹ راشدپہنچے۔
دو دنوں کی تفصیلی منصوبہ بندی کے بعد، دونوں بحری افواج نے آج باہمی بحری شراکت داری فوجی مشق کا اہتمام کیا، جس کا مقصد پیشہ وارانہ تعلقات کو مضبوط کرتے ہوئے جنگی تدابیر، تکنیکات اور ضوابط سے متعلق باہمی تربیت کے ذریعہ دونوں بحری افواج کے درمیان باہم اثر پذیری اور تال میل میں اضافہ کرنا ہے۔
اپنے دورے کے دوران ریئر ایڈمرل میک کارٹی نے ابو ظہبی بحری کمان میں متحدہ عرب امارات کی بحریہ کے ڈپٹی کمانڈر بریگیڈیئر عبداللہ فرج المہربی سے ملاقات کی۔ دونوں حضرات نے قزاقی، غیر قانونی تجارت اور انسانی اسمگلنگ سے متعلق عام چنوتیوں سے مشترکہ طور پر نمٹنے، اور ضرورت پڑنے پر بحری سلامتی میں اضافہ کرنے، انسانی بنیاد پر مشترکہ تعاون اور تباہکاری سے متعلق انتظام کاری آپریشنوں کے معاملے میں دونوں بحری افواج کے درمیان رابطے میں اضافہ کرنے پر اتفاق کیا۔
ایڈمرل نے متحدہ عرب امارات میں بھارت کے سفیر محترم جناب سنجے سدھیر سے بھی ملاقات کی اور انہیں مشق کے دائرہ کار اور اسکے اہتمام، نیز بھارت اور متحدہ عرب امارات کے درمیان بحریہ کے تعاون سے متعلق بحریہ کی مشق اور لائحہ عمل کے بارے میں تازہ ترین معلومات فراہم کی۔
محترم سفیر نے اس بات پر روشنی ڈالی کہ بحری مشق کے لیے ان دونوں جہازوں کی موجودگی، ہمارے ممالک کے درمیان جامع تزویراتی شراکت داری کی رہنمائی میں متحدہ عرب امارات کے ساتھ ہمارے بڑھتے دفاعی تعلقات کا مظر ہے ۔
آئی این ایس وشاکھا پٹنم، جس کی کمان کیپٹن اشوک راؤ کے ہاتھ میں ہے، بھارتی بحریہ کے سب سے بڑے آپریشنل ڈیسٹرائر میں سے ایک ہے اور یہ مکمل طور پر اندرونِ ملک تیار کیا گیا جنگی جہاز ہے جسے مزگاؤں ڈاکس لمیٹڈ کے ذریعہ تیار کیا گیا ہے۔این ایس تری کند ، جس کی کمان کیپٹن پرمود جی تھامس کے ہاتھ میں ہے، ایک جدید ترین خفیہ جنگی بحری جہاز ہے جسے 2013 میں کمیشن کیا گیا۔ یہ ایک عصری جنگی جہاز ہے جس میں جدید ترین تکنالوجی کو اس کے ڈیزائن کے ہر پہلو میں شامل کیا گیا ہے تاکہ اسے مستحکم، خفیہ، تیز اور طاقتور بنایا جا سکے۔
صحت اور خاندانی بہبود کی وزارت
کووڈ-19 سے متعلق تازہ ترین صورت حال
ملک گیر ٹیکہ کاری مہم کے تحت اب تک 48.52 کروڑ افراد کو ویکسین کے ٹیکے لگائے گئے۔
ملک بھر میں کووڈ-19 سے اب تک مجموعی طور پر 3,09,33,022 مریض شفایاب ہوچکے ہیں۔
شفایابیوں کی شرح سردست 97.37 فیصد ہے۔
گزشتہ 24 گھنٹوں کے دوران 36,668 مریض شفایاب ہوچکے ہیں۔
گزشتہ 24 گھنٹوں کے دوران ہندوستان میں 42,625 نئے معاملات درج کئے گئے۔
اس وقت ہندوستان میں زیر علاج مریضوں کی مجموعی تعداد 4,10,353 ہے۔
زیرعلاج مریضوں کی تعداد کل مریضوں کے 1.29 فیصد پر مشتمل ہے۔
ہفتہ وار مثبت معاملات کی شرح مسلسل 5 فیصد سے نیچے رہی جو سردست 2.36 فیصد ہے۔
یومیہ مثبت معاملات کی شرح مسلسل 5 فیصد سے کم درج ہورہی ہے جو اس وقت 2.31 فیصد ہے۔
کووڈ-19 کی جانچ کی صلاحیت میں زبردست اضافہ کیا گیا ہے، اب تک مجموعی طور پر 47.31 کروڑ ٹیسٹ کئے جاچکے ہیں۔
وزارت اطلاعات ونشریات
کیرالہ ہائی کورٹ نے میڈیا ون چینل کو اَ پ لِنک اور ڈاؤن لنک کی حاصل اجازت کی منسوخی کے وزارت اطلاعات و نشریات کے حکم کی تائید کر دی
کیرالہ ہائی کورٹ نے آج اطلاعات و نشریات کی وزارت کی جانب سے میڈیا ون نیوز اور کرنٹ افیئرز چینل کو اپلنک اور ڈاؤن لنک کی حاصل اجازت کی منسوخی کو برقرار رکھا۔ وزارت داخلہ کی جانب سے چینل کو سکیورٹی کلیئرنس دینے سے انکار کرنے کے بعد چینل پر یہ پابندی لگائی گئی تھی۔
وزارت اطلاعات و نشریات کے حکم کے خلاف دائر درخواست کو مسترد کرتے ہوئے عدالت نے یہ اخذ کیا کہ وزارت داخلہ کی طرف سے کلیئرنس دینے سے انکار انٹیلی جنس معلومات پرمبنی تھا جو چینل کو سیکورٹی کلیئرنس نہ دینے کا جواز فراہم کرتا ہے۔
اطلاعات و نشریات کی وزارت نے 31 جنوری 2022 کو میسرز مدھیامم براڈکاسٹنگ لمیٹڈ کو جو میڈیا ون چینل چلانے والا ادارہ ہے، حاصل اپلنک اور ڈاؤن لنک کی اجازت کو منسوخ کرنے کا حکم جاری کیا تھا۔ حکم نامے میں چینل کا نام بھی اجازت یافتہ چینلوں کی فہرست سے نکال دیا گیا تھا۔
قبل ازیں اس چینل کو 30.9.2011 کو 29.09.2021 تک کے لئے چینل اپ لنک اور ڈاؤن لنک کرنے کی اجازت دی گئی تھی۔
نائب صدر جمہوریہ ہند کا سکریٹریٹ
یوگ ہماری ثقافت کا جزو لاینفک ہے؛ یہ تمام بنی نوع انسانیت کی فلاح کے لیے ہے
نائب صدر جمہوریہ نے جبل پور میں بین الاقوامی یوم یوگ تقریب میں شرکت کی
بھارت کی کوششوں سے، یوم یوگ ایک عالمی تیوہار بن چکا ہے: نائب صدر جمہوریہ
نائب صدر جمہوریہ کا کہنا ہے کہ یوگ محض ایک دن کے لیے نہیں ہے، بلکہ یہ ہماری زندگی کا جزو لاینفک ہونا چاہئے
نائب صدر جمہوریہ جناب جگدیپ دھنکڑ نے کہا ہے کہ یوگ جسم، ذہن اور روح کے درمیان یکجہتی قائم کرتا ہے، اور یہ قدیم سائنس نہ صرف افراد کی فلاح و بہبود پر بلکہ مکمل بنی نوع انسانیت کی خیروعافیت پر بھی توجہ مرکوز کرتی ہے۔ اس پس منظر میں، انہوں نے وزیر اعظم جناب نریندر مودی کے ایک بیان ’’صفر بجٹ پر صحت کی یقین دہانی‘‘کا حوالہ دیا ۔
آج جبل پور، مدھیہ پردیش میں 9ویں بین الاقوامی یوم یوگ تقریب سے خطاب کرتے ہوئے، نائب صدر جمہوریہ نے زور دیتے ہوئے کہا کہ یوگ محض کسی ایک دن یا مخصوص موقع کے لیے نہیں ہے، بلکہ اسے عوام کی روزمرہ کی زندگی کا جزولاینفک ہونا چاہئے۔
اس سال کے بین الاقوامی یوم یوگ کے موضوع – ’یوگ برائے وسودھیو کٹمب کم‘- کا حوالہ دیتے ہوئے، نائب صدر جمہوریہ نے اس موضوع اور بھارت کی جی20 کی صدارت کے موضوع کے درمیان ہم آہنگی کی جانب توجہ مبذول کرائی، جو کہ ’ایک کرہ ارض، ایک کنبہ، ایک مستقبل‘ ہے۔ انہوں نے کہا کہ ان دونوں موضوعات کی روح ملک کو متحد کرنے اور امن عالم اور دوستی کے پیغام کو فروغ دینے کی بھارت کی عہدبندگی کی عکاس ہے۔
21 جون کو بین الاقوامی یوم یوگ قرار دینے کی تجویز کے سلسلے میں اقوام متحدہ کی جنرل اسمبلی کے 69ویں سیشن کے دوران وزیر اعظم نریندر مودی کے ذریعہ ادا کیے گئے قائدانہ کردار کی ستائش کرتے ہوئے، جناب دھنکڑ نے اس حقیقت کی اہمیت کو اجاگر کیا کہ اس تجویز کو قلیل ترین مدت میں 193 ممالک کے ذریعہ تقریباً اتفاق رائے سے منظور کر لیا گیا۔ انہوں نے کہا کہ بھارت کی کوششوں سے، یوم یوگ ایک عالمی تیوہار بن گیا ہے۔
اس امر کو اجاگر کرتے ہوئے کہ یوگ بھارت کی ثقافتی اور تہذیبی اقدار کا ایک مضبوط پہلو ہے، نائب صدر جمہوریہ نے ملک کی ترقی میں مدد فراہم کرنے کے سلسلے میں اس کے کلیدی کردار کا اعتراف کیا۔ انہوں نے اس توانائی اور جوش و خروش کی بھی تعریف کی جس کے ساتھ دنیا بھر کے ممالک بین الاقوامی یوم یوگ منانے کے لیے شمولیت اختیار کر رہے ہیں۔
مدھیہ پردیش کے گورنر جناب منگوبھائی پٹیل، مدھیہ پردیش کے وزیر اعلیٰ جناب شیوراج سنگھ چوہان، آیوش کے مرکزی وزیر جناب سربانند سونووال، پدم بھوشن ایوارڈ یافتہ اور شری رام چندر مشن کے صدر، ’داجی‘ کملیش پٹیل، اراکین پارلیمنٹ اور دیگر معززین بھی اس موقع پر موجود تھے۔
مکمل تقریر کے لیے یہاں کلک کریں-
https://www.pib.gov.in/PressReleseDetail.aspx?PRID=1933911
کیمیکلز اور فرٹیلائزر کی وزارت
جناب منسکھ مانڈویا نے کیمیکلز اور فرٹیلائزرز کی وزارت کے آزادی کا امرت مہوتسو کی آئیکونک ویک تقریبات کا افتتاح کیا
’’بھارت کو بجا طور پر دنیا کی فارمیسی کہا جاتا ہے؛ یہ جنیرک ادویات کا سب سے بڑا مینوفیکچرر ہے‘‘
’’این آئی پی ای آر کو صنعتوں کے ساتھ تعاون کرنا چاہئے اور ایم ایس ایم ایز کے لئے اختراعی سولیوشن فراہم کرایا جانا چاہیے‘‘
’’بھارت کو فارما کے میدان میں خود کفیل بنانے کے لئے آئندہ 25 سالوں کے واسطے ایک روڈ میپ تیار کرنے کی ضرورت ہے‘‘
صحت اور خاندانی بہبود اور کیمیکلز اور فرٹیلائزرز کے مرکزی وزیر جناب منسکھ مانڈویا نے آج کیمیکلز اور فرٹیلائزرز کی وزارت کے آزادی کا امرت مہوتسو کی آئیکونک ویک تقریبات کا افتتاح کیا۔ شاندار ہفتے کی تقریبات کے ایک حصے کے طور پر نیشنل انسٹی ٹیوٹ آف فارما سیوٹیکلز ایجوکیشن اینڈ ریسرچ ، ایس اےایس نگر پنجاب ، ایک ہفتے تک مختلف سرگرمیوں کا انعقاد کرے گا جن میں لیکچر سیریز ، سیمینار اور نمائش شامل ہیں۔
آئیکونک ویک کا افتتاح کرتے ہوئے جناب مانڈویا نے کہا کہ بھارت کو بجا طور پر دنیا کی فارمیسی کہا جاتا ہے؛ یہ جنیرک ادویات کا سب سے بڑا مینوفیکچرر ہے۔ بھارت دنیا کے بہت سے ممالک کو جنیرک ادویات برآمد بھی کررہا ہے۔ انہوں نے کہا کہ ’’این آئی پی ای آر نے بھارت میں فارما کو صنعتوں کی ترقی میں ایک اہم رول ادا کیا ہے۔ انہوں نے کہا کہ ان کا نصاب تعلیم اور تحقیق صنعتوں کی ضرورت کے مطابق ہونا چاہیے اور انہیں ایم ایس ایم ایز کو اختراعی سولیوشن فراہم کرانے چاہیے۔ انہوں نے مزید کہا کہ این آئی پی ای آر کو ملک میں شروع کئے جانے والے میڈیکل ڈیوائس پارکوں کے ساتھ بھی تعاون کرنا چاہیے۔
مرکزی وزیر صحت نے کہا کہ آج جب ہم اپنی آزادی کے 75 ویں سال کا جشن منا رہے ہیں،فارما سیوٹیکلز کے محکمے اور این آئی پی ای آر کو آئندہ 25 برسوں کےلئے ایک روڈ میپ کے بارے میں سوچنا چاہیے۔آج ہم ایکٹیو فارما سیوٹیکلز انگریڈیئنٹ  کے لئے درآمدات پر انحصار کرتےہیں۔ بھارت میں ادویات کے بہت کم پیٹنٹ ہیں۔ اس صورتحال کو آئندہ 25 برسوں میں تبدیل ہونا چاہیے۔انہوں نے کہا کہ ہمیں اس میدان میں بھارت خود کفیل بنانے کی کوشش کرنی ہوگی۔
جناب مانڈویا نے کہا کہ ریکارڈ مدت میں کووڈ ۔19 کے لئے ویکسین تیار کرکے بھارت نے دکھا دیا ہے کہ بھارت میں دماغی صلاحیت اور افرادی قوت کی کوئی کمی نہیں ہے۔ انہوں نے کہا کہ وزیراعظم نے پی ایم غریب کلیان پیکج کے تحت ویکسین کی ریسرچ کے لئے ملک کے سائنس دانوں اور محققین کے لئے 9 ہزار کروڑ روپے مختص کرتے ہوئے ان کی صلاحیتوں پر اعتماد کیا ہے۔ بھارت کی ممتاز طبی تحقیق تنظیم آئی سی ایم آر نے کو ویکسین کی تیاری میں شرکت کی ہے۔ انہوں نے کہا کہ اسی طرح دیگر تحقیقی اور تعلیمی اداروں کو بھی صنعتوں کے ساتھ تعاون کرنا چاہیے۔
فارما سیوٹیکلز کے محکمے کی سکریٹری، این آئی پی ای آر کی اپیکس کونسل کی چیئر پرسن محترمہ ایس اپرنا، این آئی پی ای آر ایس اے ایس نگر کے ڈائرکٹر پروفیسر دُلال پانڈا، اور کیمیکلز اور فرٹیلائزرز کی وزارت کے دیگر سینئر افسران اس تقریب میں موجود تھے۔
تقریب کو https://www.youtube.com/watch?v=OKzn4daXoXM پر ویب کاسٹ کیا گیا تھا۔
۔۔۔۔۔۔۔۔۔۔۔
ش ح۔ا گ۔ن ا۔
U-9682
(Visitor Counter : 173
ہنر مندی کے فروغ اور صنعت کاری کی وزارت
ہنرمندی کے فروغ کے پروگراموں میں کووڈ19 کے بعد تبدیلی
ہنر مندی اور کاروبار کے فروغ کی وزارت  کے تحت قومی مہارت کی ترقی کارپوریشن  ‘ای اسکل انڈیا’ پلیٹ فارم کے تحت کووڈ 19لاک ڈاؤن کے دوران ایک آن لائن اسکلنگ کا آغاز کیا ہے۔اس کے علاوہ وزارت داخلہ کی جانب سے 21ستمبر 2020 سے ایک اسکل ٹریننگ پروگرام شروع کرنے کی شخصی طور پر منظوری دی گئی ہے۔اس کے ساتھ ہی خاندانی بہبود اور صحت کی وزارت نے ٹریننگ کو دوبارہ شروع کرنے کےلئے اسٹنڈرڈ آپریٹنگ پروسیجر  کو منظوری دی ہے۔
پردھان منتری کوشل وکاس یوجنا کے تحت 17مارچ 2020 تک 42.02 لاکھ اور 33.66 لاکھ امیدواروں کو قلیل مدتی تربیتی کورس کے تحت ٹریننگ اور تصدیق دی جاچکی ہے۔اس کے علاوہ تصدیق شدہ امیدوار،جن کی تعداد تقریباً 17.54 لاکھ ہے ،کو پلیسمنٹ بھی دی جاچکی ہے۔ساتھ ہی ،49.12 لاکھ امیدوار جو پہلے ہی غیر رسمی مہارت رکھتے تھے ،لیکن رسمی طورپر تربیت کی تصدیق ان کے پاس نہیں تھی ،کو اسکیم کے ایک جز ‘ریکوگنیشن آف پرائر لرننگ کے تحت سر ٹیفائی کیا جائے گا۔
تصدیق شدہ امیدواروں کو نوکریاں دلانے کےلئے مختلف پہل کی جارہی ہیں ۔۔
جن میں چند اہم اقدامات مندرجہ ذیل ہیں:
-
سیکٹر اسکل کونسل کے تعاون سے ٹریننگ مہیا کرانے والے اور ٹریننگ سینٹروں کے روزگار میلوں کا انعقاد ۔
-
ٹریننگ مہیا کرانے والوں اور ٹرننگ سینٹروں کو ادائیگی کی آخری قسط تصدیق شدہ امیدواروں کی پلیسمنٹ کی بنیاد پر ملنا۔
-
کم از کم ضرورت کی مطلوبہ سطح سے زیادہ امیدواروں کی پلیسمنٹ کےلئے ٹریننگ سینٹروں کو اضافی مراعات کی فراہمی۔
-
تربیتی اداروں کو ان کی پلیسمنٹ کی کارکردگی کے مطابق فریش ٹارگیٹس کا الاٹمنٹ ۔
یہ معلومات آج راجیہ سبھا میں ہنرمندی اور کاروبار کے فروغ کے وزیر مملکت جناب آر کے سنگھ نے ایک تحریری جواب میں فراہم کی ۔
بہت چھوٹی، چھوٹی اور درمیانی صنعتوں کی وزارت
قومی ایم ایس ایم ای مہم وفد لکھنؤ پہنچا
نئی دہلی،7دسمبر 2021/
مختلف سرکاری پروجیکٹوں کے بارے میں عوام کے درمیان بیداری پھیلانے کے لئے ایک قومی ایم ایس ایم آئی مہم وفد پانچ ریاستوں میں تقریباً3500 کلو میٹر کی سفر پر ہے۔ یہ وفد دہلی سے راستے کے ذریعہ ہریانہ کے فرید آباد، بلبھ گڑھ اور پلول سے ہوتے ہوئے اترپردیش کے آگرہ ، فیروز آباد، فتح پور، کانپور، پریاگ راج، بنارس، مدھیہ پردیش، کے ریوا اور بہار کے بکسر ، آرا ، پٹنہ، چھپرا، اور چمپارن کا سفر طے کرکے لکھنؤ پہنچا ہے۔ مہم وفد نے اترپردیش کے گورکھپور ، سنت کبیر نگر، سلطان پور اور قنوج کا بھی دورہ کیا۔
ایم ایس ایم ای کے وزیر جناب نرائن رانے نے27 نومبر کو دہلی سے اس مہم وفد کو جھنڈی دکھار کر روانہ کیا تھا۔ مہم وفد کے ممبران نے کئی میٹنگوں کے توسط سے ایم ایس ایم ای کے مختلف پروجیکٹوں کی تشہیر کرنے کے لئےان ریاستوں میں سینئر افسران سے ملاقات کی۔
آزادی کا امرت مہوتسو کے حصے کے طور پر چلائی گئی یہ مہم دیہاتی علاقوں میں 50 ایم ایس ایم ای میٹنگوں اور شہری علاقوں میں 25 ایم ایس ایم ای میٹنگوں کا انعقاد کررہا ہے۔
ش ح۔ ش ت۔ج
Uno-13889
(Visitor Counter : 98
وزارت دفاع
چیف آف آرمی اسٹاف نے سیاچین اور مشرقی لداخ کا دورہ کیا
نئی دہلی، 27 اپریل 2021: چیف آف آرمی اسٹاف جنرل ایم ایم نرونے نے آج سیاچین اور مشرقی لداخ کا دورہ کیا اور ان علاقوں میں آپریشنل صورتحال کا جائزہ لیا۔ ان کے ساتھ شمالی کمانڈ کے آرمی کمانڈر لیفٹیننٹ جنرل وائی کے جوشی اور فائر اینڈ فیوری کور کے کمانڈنگ جنرل پی جی کے مینن بھی موجود تھے۔
جنرل نرونے نے ان علاقوں میں تعینات فوج کے جوانوں سے ملاقات کی اور مشکل صورتحال و سخت موسم کے دوران اونچائی والے علاقوں میں سرحدوں کی حفاظت میں مستعد رہنے پر ان کی حوصلہ افزائی کی اور ان کی ثابت قدمی اور بلند حوصلوں کی ستائش کی۔
فائر اینڈ فیوری کور کے کمانڈنگ جنرل نے چیف آف آرمی اسٹاف کو ان علاقوں کی موجودہ سلامتی صورتحال اور فوجی تیاریوں کے بارے میں جانکاری دی۔ آرمی چیف 28 اپریل 2021 کو واپس لوٹیں گے۔
وزیراعظم کا دفتر
یوکرین کے صدر سے وزیر اعظم کی ملاقات
وزیر اعظم نے 20 مئی 2023 کو ہیروشیما میں جی 7 سربراہ اجلاس کے شانہ بہ شانہ یوکرین کے صدر عزت مآب ولادیمیر زیلنسکی سے ملاقات کی۔
وزیر اعظم نے کہا کہ یوکرین کے تنازع کا پوری دنیا پر گہرا اثر پڑا ہے۔ تاہم انہوں نے زور دے کر کہا کہ ان کے لیے یہ سیاسی یا معاشی مسئلہ نہیں ہے بلکہ انسانیت کا، انسانی اقدار کا مسئلہ ہے۔
وزیر اعظم نے ہندوستانی طلباء کو یہاں سے بحفاظت نکالنے میں یوکرین کے تعاون کی تعریف کی اور یوکرین کے اداروں کی طرف سے طلباء کے لئے ہندوستان میں امتحان منعقد کرنے کے فیصلے کا خیر مقدم کیا۔
وزیر اعظم نے آگے بڑھنے کا راستہ تلاش کرنے کے لیے مذاکرات اور سفارت کاری کا طریقہ اپنانے میں ہندوستان کی واضح حمایت سے آگاہ کیا۔ انہوں نے کہا کہ صورتحال کے حل کے لیے ہندوستان اور وزیر اعظم ذاتی طور پر اپنے وسائل کے مطابق سب کچھ کریں گے۔
وزیر اعظم نے کہا کہ ہندوستان، یوکرین کے لوگوں کو انسانی امداد فراہم کرتا رہے گا۔ صدر زیلنسکی نے وزیراعظم کو یوکرین کی موجودہ صورتحال سے آگاہ کیا۔ دونوں فریقین نے ایک دوسرے کے رابطہ میں رہنے پر اتفاق کیا۔
صدر جمہوریہ کا سکریٹریٹ
ہندوستان کے صدر جمہوریہ نے بھومی سمان 2023 پیش کیا
ہندوستان کی صدر جمہوریہ محترمہ دروپدی مرمو نے آج  نئی دہلی میں دیہی ترقی کی مرکزی وزارت کی جانب سے منعقد ایک تقریب میں ’’بھومی سمّان‘‘ 2023 پیش کیا۔ایوارڈ اُن ریاستی سیکریٹریوں اور ضلع کلیکٹروں کو اُن کی ٹیموں کے حاصل ہوئے، جنہوں نے ڈیجیٹل انڈیا زمینی ریکارڈ جدید کاری پروگرام کی اہم اکائیوں کو اپنا نشانہ حاصل کرنے میں بہترین کارکردگی کا مظاہرہ کیا ہے۔
اس موقع پرصدر جمہوریہ نے کہا کہ ملک کی مجموعی ترقی کے لیے دیہی ترقی میں تیزی لانا ضروری ہے۔ دیہی علاقوں کی ترقی کے لیے زمینی دستاویزات کی جدید کاری ایک بنیادی ضرورت ہے،کیونکہ زیادہ تر دیہی آبادی کی روزی روٹی زمینی وسائل پرمنحصر ہے۔ دیہی علاقوں کی مجموعی ترقی کے لیے ایک وسیع مربوط زمینی انتظامی نظام انتہائی اہمیت کا حامل ہے۔
صدر جمہوریہ نے کہا کہ ڈیجیٹلائزیشن سے شفافیت میں اضافہ ہوتا ہے۔ زمینی دستاویزات کی جدید کاری اور ڈیجیٹلائزیشن سے ملک کی ترقی پربہت گہرا اثر پڑے گا۔زمینی دستاویزات کی جدید کاری اور مختلف سرکاری محکموں کے ساتھ اس کے جڑاؤ سے فلاحی اسکیموں کے مناسب نفاذ میں مدد ملے گی۔سیلاب اور آگ جیسی آفات کے سبب دستاویزات کے ضائع ہونے کی صورت میں بھی یہ بہت مددگار ثابت ہوگا۔
صدرجمہوریہ کو یہ جان کر بہت خوشی ہوئی کہ ڈیجیٹل انڈیازمینی معلوماتی انتظامی سسٹم کے تحت ایک مخصوص زمینی پارسل پہچان تعداد مہیا کیا جارہاہے، جو آدھار کارڈ کی طرح فائدہ مند ثابت ہوسکتی ہے۔ انہوں نے کہا کہ یہ تعداد زمین کے بہتراستعمال کے ساتھ ساتھ نئی فلاحی اسکیموں کو تیار کرنے اور انہیں لاگو کرنے میں مدد کرے گی۔ ای-کورٹ کو زمینی ریکارڈ اور رجسٹریشن ڈیٹا بیس کے ساتھ جوڑنے سے بہت سے فائدے ہوں گے۔ ڈیجیٹلائزیشن سے جو شفافیت آرہی ہے، اس سے زمین سے متعلق غیرقانونی سرگرمیوں پر پابندی لگے گی۔
صدرجمہوریہ نے کہا کہ زمین سےمتعلق معلومات تک مفت اورسہولت آمیز طریقے سے ملنے سے کئی فائدے ہوں گے۔مثال کے طور پر اس سے زمین کی ملکیت اوراستعمال سےمتعلق تنازعات کو حل کرنے میں مدد ملے گی۔انہوں نے کہا کہ ہمارے ملک کی ایک بڑی آبادی زمین سے جڑے تنازعات میں الجھی ہوئی ہے اوران معاملوں میں انتظامیہ اورعدلیہ کا کافی وقت ضائع ہوتا ہے۔ ڈیجیٹائزیشن اورمعلومات کےجڑاؤ کے توسط سے لوگوں اوراداروں کی توانائی، جو تنازعات کو سلجھانے میں صرف ہوتی ہے، اس کا استعمال ترقی کے لیے کیا جائے گا۔
صدر جمہوریہ کا خطاب دیکھنے کے لئے براہ کرم یہاں کلک کریں
Please click here to see the President's Speech
..............................................
ش ح۔ ج ق۔ ن ع


(Visitor Counter : 46